



Tilsynsrapport for Vuggestuen Villa Furesø
Dato for tilsynssamtale 3.9.2026
Tilstede ved samtalen Souschef Sidse Michelsen. Konstitueret leder, Stine Theede. Medhjælper og meritstuderende, Frida Trolle Egede Budtz. Forældrerepræsentant Marie Radoor Eriksen og pædagogiske konsulent Kari Røpke Olfert.
Observationer foretaget 2.9.2026
Observationer og rapport
Pædagogisk konsulent Kari Røpke Olfert
Formålet med tilsynssamtalen er at skabe en gensidig forpligtende dialog om udvikling af den pædagogiske kvalitet i dagtilbuddet. Denne tilsynsrapport indeholder de overordnede temaer, der spørges ind til i tilsynssamtalen. Der skelnes mellem kategorierne:
· ’Nuværende praksis fortsættes’ betyder, at indsatsen fortsættes som hidtil.
· ’Udviklingspunkter’ betyder, at dagtilbuddet med forslag til indsatser kan forfine/forbedre den pædagogiske praksis. Indsatsen er valgfri.
· ’Anmærkninger’ betyder, at indsatsen er obligatorisk og retningsgivende. Dagtilbuddet skal handle og ændre indsatsen efter forvaltningens anvisninger. Anmærkninger ledsages i alle tilfælde af en opfølgning.
De forudgående observationer fra tilsynsbesøget tager afsæt i Lyngby-Taarbæk Kommunes ’Kvalitetsguide’ samt ’Den styrkede pædagogiske læreplan’, som begge dele findes på kommunens hjemmeside. Der observeres på det generelle pædagogiske læringsmiljø, og der gøres opmærksom på, at observationerne er et øjebliksbillede af en hverdag, som kan se anderledes ud på et andet tidspunkt. Observationerne er med til at kvalificere dialogen i tilsynssamtalen og beskrives ikke yderligere i denne rapport.

Generelle observationer Børnehuset Blomsterbedet har gennem de sidste par år gennemgået en proces med at implementere en fælles struktur og fælles faglig tilgang til den pædagogiske praksis og den naturpædagogiske profil. Dette var allerede tydeligt i tilsynet 2025, hvor der blev observeret en strukturel praksis, som var genkendelig igennem hele huset, men som samtidigt var tilrettet den enkelte børnegruppes alder og udviklingstrin. Dette er stadig en tydelig del af den daglige struktur i Blomsterbedet. Tilsynet 2026 er en opfølgning på den udvikling, der blev observeret i 2025 og tilsynet viser, at denne gode udvikling stadig er gældende.
Tabel med temaer og indsatser
	Temaer
	Nuværende praksis fortsætter
	Udviklings-punkt (forslag)
	Anmærkning (obligatorisk)
	Indsatser (der skelnes mellem obligatoriske og forslag)

	Pædagogisk læringsmiljø - proces
	x
	
	
	Tilsynet observerer et pædagogisk personale, der møder børnene på en nærværende og omsorgsfuld måde. Det observeres også, at personalet på tværs af stuer, hjælper og støtter hinanden, både i det praktiske og i det relationelle, så det er til gavn for børnene og fællesskabet. 

	Pædagogisk læringsmiljø - struktur
	X
	x
	
	Blomsterbedet har fokus på at opbygge og vedligeholde en fælles faglig tilgang og praksis, der skaber et fagligt fællesskab og en faglig rød tråd igennem hele børnehuset.
Blomsterbedet er et dagtilbud, der bærer præg af, at der er mange børn, der har haft deres dagligdag i huset gennem årene. Blomsterbedet er i en intern proces med at udvikle de æstetiske læringsrum, så de understøtter mulighederne for leg og den naturpædagogiske profil.
Blomsterbedet er også i en proces med at få den naturpædagogiske faglighed ind på legepladsen, både i indretningen, men også i pædagogikken.

	Sprogligt læringsmiljø
	X
	X
	
	Blomsterbedet har en børnegruppe med stor sproglig diversitet og derfor vægtes en sprogpædagogisk tilgang til i aktiviteter og i de daglige interaktioner med børnene. 
Fortsat udviklingspunkt: Hav en løbende opmærksomhed på at vedligeholde den sprogpædagogiske tilgang, som er med til at støtte børnenes udvikling og trivsel. Og genbesøg gerne Sprog i samspil/kvalitetsguiden i dette arbejde.

	Børneperspektiv, dannelse og børnesyn
Selvhjulpenhed
	x
	
	
	Opmærksomhed på at vedligeholde og fortsat udvikle den pædagogiske praksis

	Leg
	x
	x
	
	Fortsat udviklingspunkt – leg som del af tilgangen til børnefællesskaber og den naturpædagogiske profil. For at understøtte både børnenes sprogforståelse, indbyrdes relationer og kvaliteten af børnefælles-skaberne, vil det være relevant at bruge legen som en fokuseret indsats og pædagogisk tilgang i dagligdagen. Læs afsnittene i Kvalitetsguiden om leg og børnefællesskaber, og drøft, hvordan I kan øge jeres fokus på legens betydning for børnenes udvikling og trivsel. Hav fokus på, hvordan naturfaglige oplevelser kan videreføres i leg, der understøtter børnenes fællesskaber

	Børnefællesskaber
	x
	
	
	Blomsterbedet har fra januar 2025 aldersopdelt de forskellige børnegrupper. Dette er med til at målrette læringsmiljøerne, den daglige praksis og tidsrytme til den enkelte børnegruppe. Det observeres ved tilsynet, at denne opdeling skaber nærvær og ro hos det pædagogiske personale, og dermed også i børnegrupperne.

	Børn i udsatte situationer
	x
	
	
	Blomsterbedet har en divers børnegruppe med mange forskellige baggrunde og forudsætninger. Der er en tydelig opmærksomhed hos personalet omkring børnenes trivsel og et tæt samarbejde med børnenes forældre, pædagogisk psykologisk rådgivning og center for social indsats for at understøtte børnenes udvikling.

	Forældresamarbejdet
	X
	
	
	Opmærksomhed på at vedligeholde og fortsat udvikle den pædagogiske praksis

	Refleksions- og evalueringskultur
	x
	
	
	Blomsterbedet har udviklet en mødepraksis, der både understøtter arbejdet med den pædagogiske planlægning, fælles faglige drøftelser og systemisk refleksion omkring børnenes trivsel og udvikling.


Det videre forløb 

